Venom (film út 2018)

***Venom*** is in Amerikaansk-Sineeske superheldefilm út 2018 ûnder rezjy fan Ruben Fleischer, mei yn 'e haadrollen Tom Hardy en Michelle Williams. De titel betsjut "Gif" (spesifyk: gif dat troch bisten produsearre wurdt). It ferhaal giet oer de oan legerwâl rekke ferslachjouwer Eddie Brock, dy't de 'gasthear' wurdt foar de bûtenierdske symbiont Venom en sa boppeminsklike krêften kriget. Dy set er yn om 'e psychopatyske miljardêr Carlton Drake en syn healwize ideeën oer de takomst fan 'e minskheid tsjin te hâlden, dy't de ein fan 'e Ierde betsjutte sille. Tuskentroch besiket Brock ek noch de leafde fan syn eks-freondinne Annie werom te winnen. *Venom* krige fan 'e filmkritisy oer it algemien negative resinsjes, mar woeks yn 'e bioskopen út ta in reuseftich kommersjeel súkses. In ferfolch, **', kaam út yn [[2021]] en in trêde ''Venom''-film in pland foar [[2024]].

==Plot==
Wylst se de [[romte]] ferkenne op 'e siik nei bewenbere [[planeten]], ûntdekke [[astronaut]]en fan in misje fan 'e partikuliere Life Foundation fan miljardêr Carlton Drake in [[komeet]] mei miljoenen [[yntelligint]]e [[bûtenierdske wêzens|bûtenierdske]] [[organisme|libbensfoarmen]]. De astronauten fange fjouwer fan 'e wêzens, wêrmei't se weromkeare nei de [[Ierde (planeet)|Ierde]]. By oankomst ûntsnapt lykwols ien fan 'e wêzens en feroarsaket it [[delstoarten]] fan it [[romteskip]] yn it [[Maleizje|Maleizyske]] diel fan [[Borneo]]. De Life Foundation wit de trije noch fêstsittende bûtenierdske wêzens te bergjen, wêrnei't dy nei it [[haadkertier]] fan 'e [[organisaasje]] yn [[San Francisco]] stjoerd wurde. Yn it [[laboratoarium]] dêre komt men ta de ûntdekking dat de wêzens op 'e Ierde net oerlibje kinne sûnder in [[soerstof]][[sykheljen]]de 'gasthear'. Drake neamt de wêzens dêrom "symbionten", mei't [[symbioaze]] in gearwurkingsfoarm tusken twa ferskillende [[organisme]]n is dy't dêr beide baat by hawwe. Mar eins binne de bûtenierdske wêzens dy't er nei de Ierde helle hat mear [[parasyt|parasiten]], dy't fan harren gasthear profitearje sûnder dêrfoar wat werom te dwaan.

De fjirde symbiont hat it delstoarten ek oerlibbe en springt nei de bergingsoperaasje fan in [[astronaut]] nei in [[ferpleechster]] en letter fia in âldwyfke nei in jong [[famke]]. Al syn 'gasthearen' binne [[dea]] as er mei harren klear is. Geandewei reizget er yn 'e rjochting fan syn soartgenoaten yn San Francisco.

Yn San Francisco kriget [[ferslachjouwer]] Eddie Brock fan syn baas opdracht om in [[ynterview]] te dwaan mei Carlton Drake. Brock hat dêr net folle sin oan, mei't er Drake as in [[rykdom|superrike]] [[krimineel]] beskôget, dy't mient dat er boppe de [[wet]] stiet. Under druk giet er dochs mei de opdracht akkoart. [[Nacht]]s, as er net [[sliep]]e kin, giet er derôf om wat te drinken en sjocht er dat de [[laptop]] fan syn [[ferloofde]] Anne Weying noch oan stiet en dat se in [[e-mail]]tsje krige hat dat fertroulik is. Om't Anne yn 'e tsjinst is by in [[abbekatekantoar]] dat foar de Life Foundation wurket, kin Brock syn [[nijsgjirrigens]] net betwinge en lêst er it mailtsje. Hy ûntdekt dat de [[taheakke]]n geheime [[dokumint]]en binne, wêryn't de [[namme]]n neamd wurde fan trije [[proefpersoan]]en dy't omkommen binne by tests fan nije anty-[[kanker]]medisinen fan 'e Life Foundation. De oare deis, wannear't Brock syn fraachpetear hat, ûnderstiet er Drake dêroer. Dyselde wurdt dêrop [[poerlulk]] en brekt it ynterview ôf. Mei't Brock net sizze kin wa't syn boarne is, wurdt er by syn [[tillefyzjenetwurk]] ûntslein. Om't it foar de Life Foundation net dreech is om it lyntsje fia Anne nei Brock te folgjen, ferliest Anne ek har [[baan (wurk)|baan]]. Se fielt har [[ferrie|ferret]] troch Brock en ferbrekt harren [[relaasje (ynterpersoanlike bân)|relaasje]].

Underwilens set de Life Foundation ûnder it persoanlik tafersjoch fan Drake útein mei it útfieren fan [[eksperimint]]en mei de symbionten. It docht bliken dat it hiel nau lústeret mei de 'gasthear', mei't inkeld in folsleine match resultearret yn in súksesfolle 'symbioaze' (eins mear in parasitêre relaasje), wylst it [[proefdier]] alle oare kearen mei gauwens dea rekket as der gjin 'symbioaze' berikt wurde kin. Nettsjinsteande dat jout Drake fuortendaliks nei de earste súksesfolle symbioaze mei in [[nuete knyn]] opdracht om oer te gean op it ynsetten fan minsklike proefpersoanen, wêrfoar't de Life Foundation mei [[dakleaze]]n fan 'e [[strjitte]] lokket. Dat de measten fan harren omkomme, docht Drake neat, mei't er folslein rjochte is op syn [[obsesje]] om 'e [[minskheid]] fan in stjerrende Ierde te rêden. Hy is derfan oertsjûge rekke dat soks inkeld kin troch minsken en symbionten te kombinearjen, sadat minsken yn it [[fakuum]] fan 'e romte oerlibje kinne.

Dora Skirth, de [[wittenskip]]ster dy't oan it haad stiet fan 'e eksperiminten fan 'e Life Foundation, hat [[wroeging]] oer de oantallen proefpersoanen dy't by de eksperiminten it libben litte, mar tagelyk is hja [[eangst|benaud]] om dêr roftberens oan te jaan fanwegen de bedutsen [[bedriging (misdriuw)|drigeminten]] dy't Drake oan it adres fan har [[bern (persoan)|bern]] utere hat. Lang om let beslút se dat se wat dwaan moat om Drake te stopjen en nimt se kontakt op mei Brock. Dyselde is tsjin dy tiid, likernôch in healjier nei syn ûntslach, oan legerwâl rekke en stegeret har ôf. Nei't er syn eks-ferloofde Anne weromsjoen hat, dy't har eigen libben al lang wer op 'e rails hat mei in nije freon en in nije baan, betinkt er him. Skirth smokkelet him it haadkertier fan 'e Life Foundation binnen sadat er de oangeande eksperiminten mei eigen eagen sjen kin. Dêre rekket Brock by har wei wannear't sy in [[erchtinkendheid|erchtinkende]] [[befeiliging]]sman gerêststelle moat. Fan gefolgen doarmet Brock op eigen manneboet troch it laboratoarium as er yn ien fan 'e [[sel (finzenis)|sellen]] Maria werkent, de dakleaze frou dy't altyd by de yngong fan 'e [[supermerk|buertsupermerk]] siet dêr't hy hinne gie te [[boadskipjen]]. Wannear't Maria him om help smeket, brekt Brock har út, mar sadree't se frijkomt, springt de symbiont dy't har beset oer nei him en bliuwt sy dea efter.

Brock, dy't earst net foar it ferstân hat wat der bard is, makket dat er fuortkomt, mei't troch de útbraak fan Maria it [[alaarm]] yn it gebou ôfgiet. Op syn flecht foar de befeiligingsmeiwurkers fan 'e Life Foundation begjint er nuvere [[symptoom|symptomen]] te fertoanen, lykas boppeminsklike [[krêft]] en [[faasje]] en in [[stim]] yn syn [[holle]] dy't tsjin him praat. Nei't er ûntsnapt is oan syn efterfolgers, siket er sadwaande kontakt mei Anne en har nije freon, [[dokter]] Dan Lewis. Dyselde nimt Brock mei nei it [[sikehûs]] foar ûndersyk en ûntdekt dat er in parasyt hat. Underwilens [[moard|fermoardet]] Drake dr. Skirth foar har ferrie. De beide oare symbionten yn it laboratoarium fan 'e Life Foundation komme om trochdat der mar gjin gaadlike gasthearen foar harren fûn wurde kinne. Mar de fjirde symbiont berikt einlings op eigen gelegenheid San Francisco, dêr't er it haadkertier fan 'e Life Foundation binnenkringt en in symbioatysk/parasitêre relaasje mei Drake sels oangiet.

Mei't Skirth foar har dea tajûn hat dat se Brock it gebou binnensmokkele hie, stjoert Drake in team fan [[wapen|swierbewapene]] [[hierling]]en û.l.f. Roland Treece om him en&nbsp;– wichtiger&nbsp;– de symbiont te fangen. Mar by de dêropfolgjende konfrontaasje manifestearret de symbiont, dy't Venom hjit, himsels om Brock syn [[minsklik lichem|lichem]] hinne as in [[meunster (wêzen)|meunstereftich]] wêzen dat de oanfallers in wan bruien jout en dêrnei Brock helpt om te ûntkommen. Letter leit Venom oan Brock út dat de astronauten him en syn trije maten net fongen hawwe, mar dat sy har fange litten hawwe, om't de bûtenierdske wêzens op 'e komeet in bewenne planeet sykje dêr't se alle libben besette en fan binnenút fersline kinne. Venom biedt oan om Brock te sparjen as er de symbionten helpt om dat doel te berikken, mar Brock hâldt de boat ôf, mei't er dat begryplikerwize net dwaan wol en tagelyk Venom ek net tsjin him yn it harnas jeie wol. 

Mei de [[foto's]] fan 'e eksperiminten dy't geande binne yn it laboratoarium fan 'e Life Foundation giet Brock [[jûn]]s nei it haadkertier fan syn âlde tillefyzjenetwurk. Hy wol it bewiismateriaal oan syn eardere baas oerdrage, mar in befeiligingsman hâldt him tsjin. Dêrop beklimt Venom de bûtenkant fan 'e [[wolkekliuwer]] en [[ynbraak|brekt er yn]] yn it [[kantoar]] fan syn âlde baas om it bewiismateriaal dêr efter te litten. Op 'e weromweis nimt er de [[lift (hefmeganisme)|lift]] nei ûnderen, wat in flater is om't er yn 'e [[lobby (romte)|lobby]] fan it gebou besingele wurdt troch de swierbewapene leden fan in [[arrestaasjeteam]] fan it [[San Francisco Police Department]], dat ynseind is troch de befeiligingsman. Venom weeft lykwols handich mei harren ôf. 

Anne, dy't troch dokter Lewis opskille is oer de útkomst fan it [[genêskunde|medysk]] ûndersyk, sit yn oer Brock en siket him. Se folget it spoar nei it gebou fan syn âlde [[wurkjouwer]], dêr't se tsjûge is fan it sturtsje fan it gefjocht tusken Venom en it arrestaasjeteam. Ek sjocht se de transformaasje fan Venom nei Brock. Anne beseft dat der wat goed mis mei har eks is en riidt him werom nei it sikehûs. Underweis fertelt Brock har wat der mei him oan 'e hân is en leit er út dat Venom frijwol ûnkwetsber is, útsein foar [[fjoer]] en foar [[lûd]]en yn 'e [[frekwinsje]]s tusken 4.000 en 6.000&nbsp;[[hertz]]. Yn it sikehûs arrivearre, leit Lewis oan Brock út dat de parasyt dêr't er mei oanhelle rekke is, syn [[orgaan (anatomy)|organen]] oan it fertarren is. Hoewol't Venom beweart dat er de orgaanskea maklik wer genêze kin, brûkt Anne it heechtoanige lûd fan in [[MRI-apparaat]] om him fan Brock te skieden. Venom komt fêst te sitten efter in [[glês]]wand, mar ûntsnapt fia in [[fentilaasjekanaal]] en beset in lyts [[hûn]]tsje dat in [[pasjint]]e tsjin 'e regels yn nei it sikehûs meinommen hat.

Wannear't Brock it sikehûs ferlit, rint er Treece en syn hierlingen tsjin it liif, dy't him sûnder swierrichheden finzen nimme kinne no't Venom der net is om dat tsjin te kearen. As Anne dat sjocht, wit se net wat se dwaan kin om Brock te helpen, oant se it troch Venom besette hûntsje sjocht. Treece-en-dy nimme Brock mei in bosk yn om him op in stil plakje [[moard|út 'e ljochten te helpen]], mar se wurde ûnderbrutsen troch Venom dy't himsels diskear om Anne har lichem hinne foarme hat. Nei't se mei de hierlingen ôfweefd en Brock befrijd hat, jout Anne him in ynlike [[tongtút]], wêrby't Venom wer oerspringt fan har nei Brock. Venom stelt syn gasthear foar om diskear in echte symbioatyske relaasje oan te gean, dêr't se allebeide baat by hawwe sille. De symbiont is nammentlik ta de konklúzje kommen dat er net werom wol nei syn eigen folk, dêr't er frijwol ûnderoan de pikoarder stie. Want op 'e Ierde, in planeet dy't eins sa gek noch net is, stiet er yn ien kear boppe-oan de pikoarder. Hy fertelt Brock dat Riot, de lieder fan 'e fjouwer symbionten dy't harsels troch de astronauten fange litten hawwe, fan doel is om alle oare symbionten fan 'e komeet nei de Ierde te heljen, sadat se dêr alle libben fan binnenút fersline kinne.

Sadwaande sette Brock en Venom ôf nei de [[romtefeart]]basis fan 'e Life Foundation, dêr't Drake de lansearring fan in nij romteskip om 'e oare symbionten op te heljen al oan it tarieden is. Se besykje Anne efter te litten om't it te gefaarlik foar har wêze soe, mar sy lit har sa maklik net ôfskodzje. Op 'e romtefeartbasis jaget Riot alle wittenskippers fuort nei't de ôftellingssyklus foar de lansearring begûn is. By it lansearringsplatfoarm besykje Brock en Venom om Drake en Riot tsjin te kearen, mar yn in wapene konfrontaasje kin Riot Venom wol oer. Op in stuit yn it gefjocht ferslynt Riot syn lytsere fijân folslein, mar yn 'e [[kontrôlekeamer]] wit Anne in heechtoanich lûd te feroarsaakjen dat de beide symbionten wer útinoar hellet. Op 't langelêst slagget it Riot lykwols om Venom en Brock te skieden, wêrnei't er Brock in ôfskuord en ferbûgd stik [[izer]] dwers troch de lea stekt. Riot en Drake geane it romteskip yn en stiigje op, mar Venom wit Brock te berikken en te genêzen ear't er [[ferstjerren|stjert]], wêrnei't er de [[raket]] beklimt. Skaat troch in [[rút]]sje winsket er Riot in goede flecht, wêrnei't er himsels it skerprânige stik izer út 'e lea skuort en dêrmei in ûnbidige skuor yn ien fan 'e [[brânstoftank]]s makket. De raket mei it romteskip ûntploft yn in reuseftige fjoerbal en Riot en Drake komme om. Venom falt werom nei de Ierde en liket troch it fjoer fan 'e [[útlaat|útlaten]] fan 'e raket hielendal om Brock hinne wei te brânen. Brock oerlibbet de fal trochdat er yn [[see]] telâne komt.

Neitiid bringt Brock syn âlde netwurk, op basis fan 'e bewizen dy't Brock oanlevere hat, de wierheid oer Carlton Drake en de Life Foundation oan it ljocht. Brock kin syn âlde baan as ferslachjouwer weromkrije, mar hy kiest derfoar om [[sjoernalist]] by in [[krante]] te wurden. Anne freget him om harren tongtút geheim te hâlden foar Dan Lewis, en Brock stimt dêrmei yn. It docht bliken dat Venom it fjoer oerlibbe hat, want hy is noch altyd yn Brock oanwêzich en hy is wisberet om Brock te helpen en win Anne werom. Anne ferkeart ûnder de yndruk dat Venom omkommen is, hoewol't se fynt dat Brock him nuver [[hâldt en draacht]]. Nei harren moeting mei Anne komme Brock en Venom oerien dat Venom net samar minsken deadzje en fersline sil, mar inkeld as it [[kwea]]daardige lju binne dy't dat fertsjinje. In [[binde]]lid dat de eigneresse fan Brock syn fêste buertsupermerk besiket [[ôfparsing|ôf te parsen]] foldocht as earste oan dy omskriuwing.

Yn in [[sêne]] dy't middenmank de [[ôftiteling]] folget, besiket Brock it [[tichthûs (finzenis)|tichthûs]] foar in fraachpetear mei de feroardiele [[searjemoardner]] Cletus Kasady, dy't foarseit dat er yn 'e neie takomst ûntsnappe sil en dat er dan in [[bloedbad]] oanrjochtsje sil.

==Rolferdieling==


;haadrollen

<br>
;byrollen


==Produksje en distribúsje==
===Foarskiednis===
Yn [[1997]] wie der foar it earst sprake fan in ferfilming fan 'e [[strip]] fan [[Marvel Comics]] oer de [[superheld]] [[Venom (personaazje)|Venom]]. [[David S. Goyer]] skreau in [[senario]] dat produsearre wurde soe troch [[New Line Cinema]] mei [[Dolph Lundgren]] yn 'e [[rol]] fan 'e [[antagonist]]. It projekt rûn lykwols op 'e non en de [[auteursrjochten|rjochten]] op it personaazje Venom kamen letter yn 'e hannen fan [[Sony Pictures]], yn 'e mande mei de rjochten op [[Spider-Man]], fan wa't Venom yn 'e strips in tsjinstanner is. Sa koe it dat Venom/Eddie Brock foar it earst op it [[wite doek]] ferskynde yn 'e [[superheldefilm]] ''[[Spider-Man&nbsp;3]]'', út [[2007]], wêryn't [[Topher Grace]] de rol fertolke. Tsjin [[july]] [[2007]] hie [[filmprodusint]] [[Avi Arad]] fan Sony Pictures plannen foar in [[spin-off]]-film oer Venom, njonken in direkt ferfolch op ''Spider-Man&nbsp;3''. 

Yn [[jannewaris]] [[2010]] waard lykwols dúdlik dat sa'n direkt ferfolch der net mear komme soe, mei't de [[filmsearje]] oer [[Spider-Man (personaazje)|Spider-Man]] [[reboot (fiksje)|reboote]] wurde soe yn 'e foarm fan ''[[The Amazing Spider-Man (film út 2012)|The Amazing Spider-Man]]'' ([[2012]]). Mei kaam ek de spin-off-film foar Venom op losse skroeven te stean. Tsjin [[maart]] [[2012]] hie Sony Pictures noch altyd belangstelling foar in film oer Venom, mar wie dúdlik dat dy net mear fuortbouwe koe op 'e ferskining fan it personaazje yn ''Spider-Man&nbsp;3''. [[Filmmakker]]s [[Josh Trank]] en [[Robert Siegel]] kamen oan mei it idee oer ''Venom'' in film foar boppe de achttjin te meitsjen, sadat der mear [[geweld]] en bluodderigens yn ferwurke wurde koe. Produsint [[Matt Tolmach]] hie dêr wol earen nei, mar mocht net oer de kladferzje fan in senario dat se skreaun hiene.


Yn [[juny]] [[2012]] besleaten Arad en Tolmach om in rige films te meitsjen oer de superhelden fan Marvel dêr't Sony de rjochten op hie, wêrby't de ferhalen ûnderling ferbûn wêze soene om't se yn ien-en-deselde wrâld spylje soene. Se seagen dat idee ôf fan 'e [[Marvel Cinematic Universe|''Marvel Cinematic Universe''-searje]] fan 'e [[Marvel Studios]] (in [[dochterûndernimming]] fan [[Disney]]). Yn [[desimber]] [[2013]] waarden dy plannen bekendmakke. ''[[The Amazing Spider-Man&nbsp;2]]'' ([[2014]]) soe de earste film yn 'e searje wêze. In film oer Venom waard ferskate kearen op 'e lange baan skood, oant it projekt yn [[maart]] [[2016]] nij libben ynblaasd waard troch Sony, yn 'e foarm fan in [[oarsprongsferhaal]].

===Produksje===
''Venom'' waard úteinlik [[regissearre]] troch [[Ruben Fleischer]] nei in [[senario]] fan [[Jeff Pinkner]], [[Scott Rosenberg]] en [[Kelly Marcel]]. As [[filmprodusint|produsinten]] wiene Arad, Tolmach en [[Amy Pascal]] by it projekt belutsen foar de [[filmstudio's]] [[Columbia Pictures]], [[Marvel Entertainment]], (it Sineeske) [[Tencent Pictures]], [[Arad Productions]], [[Matt Tolmach Productions]] en [[Pascal Pictures]]. Dêrmei wie ''Venom'' in [[Feriene Steaten|Amerikaansk]]-[[Sina|Sineeske]] [[ko-produksje]]. Foar de film wie in [[budget]] beskikber fan [[$]]100 oant 116&nbsp;miljoen. De [[kamerarezjy]] wie yn 'e hannen fan [[Matthew Libatique]], en de [[filmmuzyk]] waard fersoarge troch [[Ludwig Göransson]].


===Opnamen===
De [[opnamen (film)|opnamen]] foar ''Venom'' setten op [[23&nbsp;oktober]] [[2017]] útein en duorren oant en mei [[27&nbsp;jannewaris]] [[2018]]. De film waard foar it meastepart opnommen yn [[New York (stêd)|New York]] en yn 'e [[Blackhall Studios]] yn [[Atlanta]], mar guon [[sêne]]s waarden op lokaasje yn [[San Francisco]] filme, yn 'e [[buert]]en [[Russian Hill (San Francisco)|Russian Hill]], [[North Beach (San Francisco)|North Beach]], [[Chinatown (San Francisco)|Chinatown]] en it [[Finansjeel Distrikt (San Francisco)|Finansjeel Distrikt]].

===Distribúsje===
De [[filmdistribúsje|distribúsje]] fan ''Venom'' waard fersoarge troch [[Sony Pictures Releasing]]. De film gie op [[1&nbsp;oktober]] [[2018]] yn [[Los Angeles]] yn [[premiêre]], en iepene dêrnei op [[5&nbsp;oktober]] yn 'e [[Feriene Steaten|Amerikaanske]] [[bioskopen]]. It byhearrende [[soundtrack]]album ferskynde dyselde deis by [[platemaatskippij]] [[Sony Classical Records]]. ''Venom'' kaam op [[11&nbsp;desimber]] [[2018]] beskikber as [[ynternet|digitale]] [[download]] en waard op [[18&nbsp;desimber]] útbrocht op [[dvd]] en [[blu-ray]]. Nei't [[Sony Pictures]] yn [[april]] [[2021]] in oerienkomst sletten yn mei [[Disney]] dy't dat lêste bedriuw tagong joech ta de [[fûnskatalogus]] fan Sony, wie ''Venom'' fan [[12&nbsp;maaie]] [[2023]] ôf ek te sjen op 'e [[streamingtsjinst]] [[Disney+]].

==Untfangst==
Fan 'e [[filmkritisy]] krige ''Venom'' oer it algemien negative [[resinsje]]s. [[Owen Gleiberman]] fan it [[tydskrift]] ''[[Variety (tydskrift)|Variety]]'' helle de film oan as in "skoalfoarbyld fan in stripferfilming dy't net [[spanning|spannend]] is yn syn adekwate feardichheid, en sels net yn syn [[special effects]]-bravoere". Hy utere [[krityk]] op it [[aktearjen]] fan [[Tom Hardy]] yn 'e [[haadrol]] en fûn dat de film tefolle tiid ynvestearre yn it [[oarsprongsferhaal]] fan Venom wylst men better de striid mei Riot/Drake wat mear omtinken jaan kinnen hie. Dêr heakke Gleiberman oan ta dat er wolris in minder begjin fan in [[filmsearje]] oer in dield universum sjoen hie (ntl.: ''[[The Mummy (film út 2017)|The Mummy]]'' út [[2017]]), mar "it soe wolris in selde gefal wêze kinne fan 'e lansearring fan in [[mediafranchise]] dy't net de start fan 'e mediafranchise wit te berikken".

Yn ''[[The Boston Globe]]'' parte [[Ty Burr]] oan ''Venom'' 1<sup><small>1</small></sup>/<sub><small>2</small></sub> fan 4 [[stjer (figuer)|stjerren]] ta. Hy skreau dat de film "de libbenskrêft út eltsenien sûcht dy't deryn spilet", Tom Hardy, [[Michelle Williams (aktrise)|Michelle Williams]] en [[Riz Ahmed]] ynbegrepen. Hy hie krityk op it aktearjen fan 'e hiele [[cast]], de [[rezjy]] fan [[Ruben Fleischer]] (dy't neffens him "sûnder fokus" wie) en de [[kamerarezjy]] fan [[Matthew Libatique]]. Wol fûn er de [[sêne]]s wêryn't Eddie Brock en Venom mei-inoar redendiele wylst se ien en itselde [[minsklik lichem|lichem]] besette "ridlik [[fermaak]]lik". Peter Howell fan 'e ''[[Toronto Star]]'', in [[Kanada|Kanadeeske]] [[krante]], joech ''Venom'' 2 fan 4 stjerren en skreau dat inkeld de [[aktearprestaasje]] fan Hardy foarkaam dat de film "in ûnoansjochbere ramp" waard. Likegoed fûn er dat it mar in soadsje wie mei in ynkonsistinte toan, weardeleaze special effects en "útwosken [[kleur]]en dy't wol lykje op dy fan in [[science fiction-film]] út [[1998]] op in [[VHS|VHS-fideobân]] dy't te lang yn 'e sinne lein hat."

Jake Coyle fan 'e [[Associated Press]] fûn ''Venom'' "wol grappich", nettsjinsteande it feit dat it neffens him "in ûngearhingjend soadsje fan toanen, aktearstilen en special effects" wie. Hy wie bysûnder goed te sprekken oer it ferskil tusken ''Venom'' en oare [[Marvel Comics|Marvel]]-stripferfilmings en hoe't Hardy (neffens him) de film in mear [[komeedzje|komyske]] ynslach joech ek al gie dat skynber yn tsjin 'e bedoelings fan regisseur Fleischer. Hy konkludearre: "rampen lykas dizze hearre eins net sa fermaaklik te wêzen." Yn it blêd ''[[Time (tydskrift)|Time]]'' omskreau [[Stephanie Zacharek]] ''Venom'' as "noch de supergeweldichste Marvel-film, noch de minste". Se hie krityk op 'e [[aksjefilm|aksjesênes]] en de neffens har te lytse rollen fan Michelle Williams en [[Jenny Slate]], mar priizge it ûntwerp fan 'e symbionten as "bêst aardich om te sjen" en it aktearjen fan Hardy as "leuk om te folgjen".


Op 'e [[webside]] [[Rotten Tomatoes]], dy't resinsjes sammelet, hat ''Venom'' in goedkarringspersintaazje fan 30%, basearre op 364 ûnderskate resinsjes. De konsensuskrityk fan 'e webside, gearstald út al dy resinsjes, stelt: "De earste op himsels steande film oer Venom blykt op alle ferkearde manearen op it [[stripfiguer]] te lykjen: gaoatysk, lûdroftich en tige ferlegen om in sterkere konneksje mei Spider-Man." Op [[Metacritic]], de wichtichste [[konkurrint]] fan Rotten Tomatoes, behellet ''Venom'' in goedkarringspersintaazje fan 35%, basearre op 46 resinsjes. Nettsjinsteande dat joech it [[bioskoop]]publyk dat ''Venom'' sjoen hie de film yn in [[opinypeiling]] troch [[CinemaScore]] in 9 op in skaal fan 1 oant 10.

==Resultaat==
===Opbringst===
''Venom'' brocht yn 'e [[bioskopen]] yn 'e [[Feriene Steaten]] en [[Kanada]] [[$]]213,5&nbsp;miljoen op, en yn alle oare [[lannen en territoaria]] $642,5&nbsp;miljoen. Wrâldwiid kaam de [[opbringst (jild)|opbringst]] dêrmei út op $856,1&nbsp;miljoen. Ofset tsjin it [[budget]] fan $100 oant 116&nbsp;miljoen betsjut dat in [[winst (ûndernimming)|winst]] fan teminsten $740,1&nbsp;miljoen, hoewol't dêr de [[marketing]]kosten noch wol ôf moatte. Dêrmei waarden de negative [[resinsje]]s fan 'e [[filmkritisy]] ligen hjitten en wie ''Venom'' de op seis nei meast opbringende film fan [[2018]] (nei **', *[[Black Panther (film)|Black Panther]]*, *[[Jurassic World: Fallen Kingdom]]*, *[[Incredibles&nbsp;2]]*, *[[Aquaman (film)|Aquaman]]*, en *[[Bohemian Rhapsody (film)|Bohemian Rhapsody]]*).

### Prizen
Tom Hardy en Michelle Williams waarden foar harren wurk yn *Venom* nominearre foar de MTV Movie Award foar bêste tút.

## Ferfolchfilms
It daverjende súkses fan *Venom* late ta de makkelei fan in ferfolchfilm, dêr't de produsinten oan 'e ein fan *Venom* al risselwaasje foar makken mei in sêne middenmank de ôftiteling. **, regissearre troch Andy Serkis, kaam yn oktober 2021 út. Tom Hardy en Michelle Williams kearden werom yn 'e haadrollen en Woody Harrelson spile de antagonist Cletus Kasady. In trêde film, anno 2023 noch sûnder (bekendmakke) titel, stiet pland om yn july 2024 yn 'e bioskoop te kommen.

## Keppelings om utens
*  Offisjele webside fan ''Venom''
*  Ynformaasje oer ''Venom'' yn 'e Internet Movie Database (IMDb)